**Markus Ruuskanen** (s. 22. marraskuuta 2000 Landskrona, Ruotsi) on ruotsinsuomalainen jääkiekkoilija, joka pelaa try-outilla Ruotsin kolmanneksi korkeimmalla sarjatasolla Hockeyettan-joukkue Nybro IF:ssä. Hän on pelipaikaltaan vasen laitahyökkääjä.

Ura
---

Ruuskanen on IF Lejonetin kasvatti. Hän siirtyi juniorina sittemmin Rögle BK:hon. Kaudella 2016–2017 Ruuskanen jakoi J18 Elitissä kymmenellä osumallaan joukkueensa sisäisen maalipörssin voiton Kevin Wennströmin ja Erik Kurtzin kanssa. J18 Allsvenskanissa hän oli tehoilla 9+8=17 Röglen paras pistemies. Ruuskanen jakoi myös joukkueen sisäisen maalipörssin voiton Erik Kurtzin kanssa ja sisäisen syöttöpörssin voiton Karl Påhlssonin kanssa. Pudotuspeleissä hän oli Röglen paras pistemies tehoilla 2+2=4.

Kaudeksi 2017–2018 Ruuskanen siirtyi Skellefteå AIK:n J20-junioreihin. Kaudella 2018–2019 hän oli joukkueen paras maalintekijä ja kolmanneksi paras pistemies tehoilla 23+12=35. Ruuskanen jakoi koko J20 SuperElitin maalipörssin neljännen sijan Luleå HF:n Nils Thomassonin kanssa. Hän debytoi kauden aikana myös miesten peleissä pelattuaan yhteensä kolme ottelua lainalla Ruotsin kolmanneksi korkeimmalla sarjatasolla Hockeyettanissa Kalix HC:n ja SK Lejonin joukkueissa.

Alkukaudella 2019–2020 Ruuskanen pelasi Skellefteån J20-junioreiden lisäksi myös seitsemän ottelua lainalla Hockeyettan-joukkue Borås HC:ssä. Tammikuussa 2020 hän siirtyi Suomeen ja isänsä Vesan kasvattajaseuran Saimaan Pallon A-nuoriin. Ruuskanen debytoi kauden aikana myös SM-liigassa, jossa hän pelasi neljä runkosarjaottelua ilman tehopisteitä. Ruuskanen teki liigadebyyttinsä 6. maaliskuuta 2020 vieraissa Turun Palloseuraa vastaan. Hänet merkittiin SaiPan nelosketjun vasempaan laitaan Tomi Iso-Mustajärven ja Topi Piipposen viereen. Ruuskanen sai ottelussa jääaikaa 8.56 minuuttia ja hän keräsi teholukeman +1.

Kaudeksi 2020–2021 Ruuskanen palasi Hockeyettaniin ja hän siirtyi vuoden mittaisella sopimuksella Hanhals IF:n riveihin. Hän oli tehoilla 15+8=23 joukkueen paras maalintekijä Ludvig Levinssonin kanssa ja toiseksi paras pistemies hänen jälkeensä. Kaudeksi 2021–2022 Ruuskanen siirtyi try-outille samassa sarjassa pelaavaan Nybro IF:ään.

Muuta
-----

Ruuskasen isä Vesa pelasi omalla urallaan hyökkääjänä Suomen, Tanskan ja Ruotsin alemmissa sarjoissa. Hän toimii nykyään Ruotsissa Tranås AIF:n kehityspäällikkönä.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2017–2018 | Skellefteå AIK | SuperElit | 35 | 6 | 4 | 10 | 8 | 3 | 0 | 0 | 0 | 0 |
| 2018–2019 | Skellefteå AIK | SuperElit | 45 | 23 | 12 | 35 | 12 | – | – | – | – | – |
|  | Kalix HC | Ruotsi I | 2 | 0 | 0 | 0 | 0 | – | – | – | – | – |
|  | SK Lejon | Ruotsi I | 1 | 0 | 0 | 0 | 0 | – | – | – | – | – |
| 2019–2020 | Skellefteå AIK | SuperElit | 16 | 2 | 1 | 3 | 2 | – | – | – | – | – |
|  | Borås HC | Ruotsi I | 7 | 3 | 0 | 3 | 2 | – | – | – | – | – |
|  | SaiPa | A-SM | 18 | 5 | 5 | 10 | 0 | – | – | – | – | – |
|  | SaiPa | SM-liiga | 4 | 0 | 0 | 0 | 0 | – | – | – | – | – |
| 2020–2021 | Hanhals IF | Ruotsi I | 40 | 15 | 8 | 23 | 12 | – | – | – | – | – |
| 1 kausi | yhteensä | SM-liiga | 4 | 0 | 0 | 0 | 0 | – | – | – | – | – |
| 3 kautta | yhteensä | Ruotsi I | 50 | 18 | 8 | 26 | 12 | – | – | – | – | – |

Lähteet
-------

* Markus Ruuskanen The Internet Hockey Databasessa (englanniksi)
* Markus Ruuskanen Eurohockey-sivustolla (englanniksi)
* Markus Ruuskanen *Elite Prospects*. Everysport Media Group AB.  (englanniksi)

### Viitteet

1. 1 2 3 4  Markus Ruuskanen *Elite Prospects*. Everysport Media Group AB.  (englanniksi)
2. ↑  Elite Prospects - Rögle BK J18 *eliteprospects.com*. Everysport Media Group AB. Viitattu 7.3.2020. (englanniksi)
3. ↑  Elite Prospects - Skellefteå AIK J20 *eliteprospects.com*. Everysport Media Group AB. Viitattu 7.3.2020. (englanniksi)
4. ↑  Elite Prospects - J20 SuperElit Stats 2018-2019 *eliteprospects.com*. Everysport Media Group AB. Viitattu 7.3.2020. (englanniksi)
5. ↑  Uusi koti löytyi Lappeenrannasta – Markus Ruuskanen tuo SaiPaan mittarin Ruotsin huippusarjasta *saipa.fi*.  7.1.2020. Liiga-SaiPa Oy. Viitattu 7.3.2020.
6. ↑  Kokoonpanot *liiga.fi*.  6.3.2020. Jääkiekon SM-liiga Oy. Viitattu 7.3.2020.
7. ↑  Ottelutilastot *liiga.fi*.  6.3.2020. Jääkiekon SM-liiga Oy. Viitattu 7.3.2020.
8. ↑  Markus Ruuskanen poängstark forward *hockeyettan.se*.  25.7.2020. Hockeyettan. Viitattu 26.7.2020. (ruotsiksi)
9. ↑  Elite Prospects - Hanhals IF *eliteprospects.com*. Everysport Media Group AB. Viitattu 2.8.2021. (englanniksi)
10. ↑  Axel Lindström klar för Vikings – Markus Ruuskanen ansluter på tryout! *hockeyettan.se*.  2.8.2021. Hockeyettan. Viitattu 2.8.2021. (ruotsiksi)
11. ↑  Vesa Ruuskanen *Elite Prospects*. Everysport Media Group AB.  (englanniksi)